**USAID-ის ძლიერი სოფლის პროგრამა**

**მოთხოვნა საგრანტო განაცხადების წარდგენის შესახებ (RFA) No. 002**

**პროდუქტიულობის გაუმჯობესების გრანტები კულტურული ტურიზმის სფეროში**

გორი, ქარელი, კასპი და ზუგდიდის მუნიციპალიტეტები

**გამოქვეყნების თარიღი:** 8 თებერვალი, 2023 წელი

**კითხვების გამოგზავნის ბოლო ვადა:** 28 თებერვალი, 2023 წელი

**განაცხადების მიღების ბოლო ვადა:**  23 მარტი, 2023 წელი

USAID-ის ძლიერი სოფლის პროგრამა აცხადებს საგრანტო განაცხადების მიღებას. გრანტების გაცემა და განხორციელება მოხდება USAID-ისა და აშშ-ის მთავრობის გრანტების მართვის რეგულაციებისა და USAID-ის ძლიერი სოფლის პროგრამის გრანტების მართვის შიდა პოლიტიკის შესაბამისად (განაცხადის ფორმა იხილეთ დანართ A-ში)

USAID-ის ძლიერი სოფლის პროგრამის მიზანია, ტურიზმის სექტორში ჩართული მიკრო და მცირე საწარმოების[[1]](#footnote-1) პროდუქტიულობის ამაღლებისა და რეგიონალურ, ეროვნულ და საერთაშორისო ბაზრებთან ინტეგრირების გზით, ხელი შეუწყოს კულტურული ტურიზმის განვითარებას სამიზნე მუნიციპალიტეტებში.

აღნიშნულ საგრანტო კონკურში მონაწილეობის მიღება შეუძლიათ განმცხადებლებს, რომლებიც საქმიანობენ შემდეგი მიმართულებებით სამიზნე თემებში, ან სამიზნე თემებს გარეთ:

**I ტიპის განმცხადებლები:** ბიზნესი განთავსებული უნდა იყოს სამიზნე თემებში:

* **სტუმარ-მასპინძლობის სერვისის მიმწოდებლები:** სასტუმროები, რესტორნები, კვების ობიექტები, საოჯახო ტიპის სასტუმროები და ა.შ.;
* **გასტრონომიული ტურიზმის სერვისის მიმწოდებლები:** ტურისტული კომპანიები, რომლებიც ტურისტებს აცნობენ ადგილობრივ კულინარიულ ტექნიკას და სთავაზობენ სხვა, მსგავსი ტიპის მომსახურებას.

**II** **ტიპის განმცხადებლები:** ბიზნესი განთავსებული უნდა იყოს სამიზნე მუნიციპალიტეტებში და არ არის სავალდებულო განთავსებული იყოს სამიზნე თემებში:

* **ტურისტული ღირსშესანიშნაობები:** კერძო საკუთრებაში არსებული ტურისტული ღირსშესანიშნაობები (როგორებიცაა: მუზეუმები, გალერეები, ფოლკლორული ცენტრები, ხელოვნების სახლები და ა.შ.);
* **ღონისძიებების ორგანიზატორები:** ორგანიზაციები, რომლებიც უკვე არიან, ან გეგმავენ კულტურული, მუსიკალური და სხვა სახის ღონისძიებების ორგანიზებას, ტურისტების მოზიდვის მიზნით;
* **რეკრეაციული (გამაჯანსაღებელი) სერვისის მიმწოდებლები და ადგილობრივი ტურ-ოპერატორები:** სერვისის მიმწოდებლები, რომლებიც სთავაზობენ სხვადასხვა აქტივობებსა და ტურებს სამიზნე მუნიციპალიტეტებში.

USAID-ის ძლიერი სოფლის პროგრამის მიერ განხორციელებული ინვესტიციის მაქსიმალური ოდენობა იქნება $40,000. განმცხადებლის თანამონაწილეობა უნდა შეადგენდეს პროექტის მთლიანი ღირებულების 50%-ს ან მეტს.

განაცხადის წარდგენის პროცედურების და განაცხადის ფორმის შესახებ პოტენციური განმცხადებლებისთვის დეტალური ინფორმაციის მიწოდებისა და განაცხადების წარდგენის პროცესის ხელშეწყობის მიზნით, USAID-ის ძლიერი სოფლის პროგრამა ჩაატარებს საინფორმაციო შეხვედრებს შემდეგი განრიგით:

|  |  |  |  |
| --- | --- | --- | --- |
| **მუნიციპალიტეტი** | **თარიღი** | **დრო** | **მისამართი** |
| გორი | 20 თებერვალი | 13:00 | გორის ტურიზმის საინფორმაციო ცენტრი  მისამართი: ქ. გორი, ლომჭაბუკის სკვერი, |
| კასპი | 21 თებერვალი | 13:00 | კასპის ტექნოპარკი,  მისამართი: ქ. კასპი, დავით აღმაშენებლის ქუჩა. |
| ქარელი | 22 თებერვალი | 13:00 | ქარელის მუნიციპალიტეტის მერიის მცირე საკონფერენციო დარბაზი,მისამართი: ქ. ქარელი, ნინოშვილის ქ. #3, 1-ლი სართული. |
| ზუგდიდი | 28 თებერვალი | 13:00 | ზუგდიდის ტექნოპარკი,  მისამართი: ქ. ზუგდიდი, ლაღიძის ქ. #1 |

გთხოვთ, გაითვალისწინოთ, რომ საგრანტო კონკურსის ფარგლებში განაცხადების წარდგენის ბოლო ვადაა **2023 წლის 23 მარტი** განმცხადებლებს ასევე შეუძლიათ კითხვების დასმა ელ-ფოსტის საშუალებით: [grants@cnfageorgia.org](mailto:grants@cnfageorgia.org) 2023 წლის 28 თებერვლამდე.

იხილეთ, დანართი A – **საგრანტო განაცხადის ფორმა**

# ნაწილი I. პროგრამის აღწერა

### **IA. USAID-ის ძლიერი სოფლის პროგრამის შესახებ**

USAID-ის ძლიერი სოფლის პროგრამა (შემდგომში „პროგრამა“) წარმოადგენს აშშ-ის საერთაშორისო განვითარების სააგენტოს (USAID) ხუთწლიან პროგრამას, რომელსაც ახორციელებს CNFA. USAID-ის ძლიერი სოფლის პროგრამის უპირველესი მიზანია სამიზნე თემების გაძლიერება, რათა მათ შეძლონ ისარგებლონ ინკლუზიური და მდგრადი სოციალურ-ეკონომიკური განვითარებით, რომლის მიზანია სამიზნე თემში სამუშაო ადგილების შექმნა და შემოსავლების გაზრდა, მათ შორის, მიკრო, მცირე და საშუალო ზომის საწარმოების (MSME) შემოსავლების ზრდა, რაც მათ საშუალებას მისცემს, გაუმკლავდნენ არსებულ ეკონომიკურ და სოციალურ გამოწვევებს.

პროგრამა ახორციელებს საბაზრო სისტემის მიდგომას ადმინისტრაციული საზღვრის მიმდებარე სოფლებში ეფექტიანი ღირებულების ჯაჭვის განვითარებისა და გაფართოების მიზნით, რომელიც ითვალისწინებს მიკრო, მცირე და საშუალო ზომის საწარმოების კონკურენტუნარიანობის გაუმჯობესებასა და ასოციაციებისა და სერვისების/ინფორმაციის/კონსულტაციების მიმწოდებლების მხარდაჭერას, რათა ხელი შეუწყოს ინკლუზიური და მდგრადი საბაზრო სისტემების განვითარებას.

მიზნობრივ ღირებულებათა ჯაჭვებში არსებული პრობლემების აღმოსაფხვრელად, პროგრამა გამოავლენს საგრანტო პროექტებს, რის შედეგადაც გაიზრდება მიკრო, მცირე და საშუალო ზომის საწარმოების პროდუქტიულობა, გაძლიერდება საბაზრო კავშირები, გაიზრდება ბაზარზე წვდომა და გაუმჯობესდება მიკრო, მცირე და საშუალო ზომის საწარმოების, ასოციაციებისა და მომსახურების/ინფორმაციის/კონსულტაციების მიმწოდებლების შესაძლებლობები.

### **IB. საგრანტო პროგრამის აღწერა**

USAID-ის ძლიერი სოფლის პროგრამა მიზნად ისახავს რისკის ქვეშ მცხოვრები მოსახლეობის ადაპტაციის უნარის გაზრდას და რისკის ქვეშ მყოფი თემების მდგრად სოციალურ-ეკონომიკურ განვითარებს ხელშეწყობას.

**წინაპირობა/კონტექსტი:** USAID-ის ძლიერი სოფლის პროგრამა აუმჯობესებს ბიზნეს გარემოს ადმინისტრაციული საზღვრის მიმდებარე რეგიონებში, რაც უზრუნველყოფს მათ საბაზრო სისტემებთან ინტეგრაციას, ხელს უწყობს რეგიონში შემოსავლების ზრდას, ადგილობრივი ბიზნესების განვითარებას და დამატებითი სამუშაო ადგილების შექმნას. პროგრამის ფარგლებში ჩატარებულმა საბაზრო სისტემების კვლევამ, თითოეული სამიზნე მუნიციპალიტეტისთვის გამოავლინა მაღალი პოტენციალის მქონე სექტორები, რომელთა განვითარებაც ხელს შეუწყობს ადმინისტრაციული საზღვრის მიმდებარე თემებში არსებული ბიზნესებისა და ადგილობრივი მოსახლეობის შემოსავლების ზრდას და ახალი სამუშაო ადგილების შექმნას.

კულტურული ტურიზმის საბაზრო სისტემა გორის, ქარელის, კასპისა და ზუგდიდის მუნიციპალიტეტებისთვის ერთ-ერთ პრიორიტეტულ სფეროს წარმოადგენს. აღნიშნული მუნიციპალიტეტები შეირჩა იმ კრიტერიუმით, რომ აქ მდებარეობს/განვითარებულია ჩამოთვლილთაგან, ტურისტული პოტენციალის მქონე რომელიმე კომპონენტი: ფოლკლორი, ხელნაკეთი ნივთების წარმოება, ეთნოგრაფია, კულტურული ან ისტორიული ღირსშესანიშნაობები, მონუმენტები და აგრეთვე, მომლოცველთა ადგილები.

საბაზრო სისტემების კვლევის შედეგად გამოვლინდა შემდეგი ხელისშემშლელი ფაქტორები, რომლებიც აფერხებენ კულტურული ტურიზმის განვითარებას:

* ტურისტული აქტივობებისა და განთავსების ადგილების ნაკლებობა, რაც განაპირობებს რეგიონში ტურისტების ხანმოკლე ვიზიტს. ზოგჯერ ეს გამოწვეულია ტურისტულ მარშრუტებში შემავალი განთავსების საშუალებების და კვების ობიექტების სიმცირით ან სხვა დამატებითი ტურისტული აქტივობების არარსებობით;
* ტურისტულ მარშრუტებში არამატერიალური მემკვიდრეობის ძეგლების არასაკმარისი ჩართულობა, რაც გამოწვეულია ადგილობრივი სუვენირების გასაყიდი პუნქტების ნაკლებობით და არასათანადო მარკეტინგით;
* ტურისტების მოსაზიდად გამართული ღონისძიებებისა და ფესტივალების არასათანადო მარკეტინგით.

**დაგეგმილი ღონისძიებები:** USAID-ის ძლიერი სოფლის პროგრამა საგრანტო კონკურსის ფარგლებში, კულტურული ტურიზმის მიმართულებით არსებული პრობლემებისა და გამოწვევების გათვალისწინებით, გეგმავს შემდეგი სახის საგრანტო პროექტების დაფინანსებას:

* სასტუმროების და საოჯახო სასტუმროების მიერ შეთავაზებული სერვისების გაუმჯობესება და დივერსიფიკაცია, რაც უზრუნველყოფს ტურისტების ვიზიტის გახანგრძლივებას. მაგალითისთვის, საგრანტო თანხით შესაძლოა დაფინანსდეს: ველოსიპედების შესყიდვა ველო-ტურების შეთავაზების მიზნით; სტუმრებისთვის ადგილობრივი, ავთენტური კერძების შეთავაზება; ცენტრების მოწყობა, სადაც ტურისტებისთვის ჩატარდება კულინარიის მასტერკლასები; და სხვა ინოვაციური იდეები. საგრანტო დაფინანსება **არ გაიცემა** სასტუმროებისა და საოჯახო სასტუმროებისთვის საბაზისო ავეჯისა და ინვენტარის შესაძენად.
* კულტურული ღონისძიებებისა და ფესტივალების მარკეტინგული მხარდაჭერა.
* კერძო საკუთრებაში არსებული მუზეუმები და ტურისტული ღირსშესანიშნაობების განვითარება, რომელსაც სტუმრობენ ტურისტები ან აქვთ მათი მოზიდვის პოტენციალი (გრანტის თანხებით არ ფინანსდება სამშენებლო სამუშაოები).

**განმცხადებლის გეოგრაფიული მდებარეობა:** საქმიანობიდან გამომდინარე, განმცხადებლები შეიძლება იყვნენ შემდეგი მუნიციპალიტეტებიდან ან თემებიდან:

|  |  |
| --- | --- |
| **I ტიპის განმცხადებლები** | **თემი** |
| **სტუმარ-მასპინძლობის სერვისის მიმწოდებლები (სასტუმროები, რესტორნები, კვების ობიექტები და ა.შ.)**  **გასტრონომიული ტურიზმის მომსახურების მიმწოდებლები, რომლებიც რეგისტრირებულნი არიან ან საქმიანობას ეწევიან მარჯვენა სვეტში მითითებულ თემებში** | ახალუბანი, ბერბუკი, დიცი, ძევერა, კარალეთი, ქვახვრელი, მეჯვრისხევი, მერეთი, ნიქოზი, შავშვები, შინდისი, ტირძნისი, ტყვიავი, ვარიანი, ზეღდულეთი  აბისი, აგარა (დაბა), ავლევი, ბრეძი, ბრეთა, დირბი (სოფელი), დვანი, გიგანტი, მოხისი, ფცა;  დოესი, კოდისწყარო, ქვემო ჭალა, ლამისყანა, მეტეხი, ოკამი, სამთავისი;  ახალი აბასთუმანი (სოფელი), ახალსოფელი, ანაკლია, ჭითაწყარი (სოფელი), ჭკადუაში (სოფელი), ჩხორია, დარჩელი, დიდი ნეძი, ერგეთა, განარჯიის მუხური (სოფელი), ინგირი, კახათი (სოფელი), კოკი, კორცხელი, ოდიში, ოქტომბერი, ორსანტია, ორულუ, რიყე (სოფელი), რუხი, შამგონა (სოფელი), ცაიში, ზუგდიდი (ქალაქი). |

|  |  |
| --- | --- |
| **II ტიპის განმცხადებლები** | **მუნიციპალიტეტი** |
| **ტურისტული ღირსშესანიშნაობები, ღონისძიების ორგანიზატორები, რეკრეაციული მომსახურების მომწოდებლები და ადგილობრივი ტურ-ოპერატორები, რომლებიც რეგისტრირებულნი არიან ან საქმიანობას ეწევიან მარჯვენა სვეტში მითითებულ მუნიციპალიტეტებში** | * გორის მუნიციპალიტეტი * ქარელის მუნიციპალიტეტი * კასპის მუნიციპალიტეტი * ზუგდიდის მუნიციპალიტეტი |

პროექტები უნდა იყვნენ მდგრადი, გაფართოების პოტენციალით და ხელი უნდა შეუწყონ ფორმალურ დასაქმებასა და საწარმოს შემოსავლების ზრდას.

### **IC. უფლებამოსილება და მარეგულირებელი დებულებები**

USAID-ის ძლიერი სოფლის პროგრამის ფარგლებში გრანტების გაცემა რეგულირდება USAID-ის წინასწარი განკარგულების სისტემის (ADS) 303-ე თავის, „გრანტები და თანამშრომლობის ხელშეკრულებები არასამთავრობო ორგანიზაციებისთვის“ დებულებებით. USAID-ის ძლიერი სოფლის პროგრამის მიერ გრანტების ადმინისტრირება მოხდება USAID-ის სავალდებულო სტანდარტული დებულებების, ასევე USAID-ის ძლიერი სოფლის პროგრამის საგრანტო პროცედურების შესაბამისად.

USAID-ის ძლიერი სოფლის პროგრამა ვალდებულია, უზრუნველყოს გრანტის მიმღები ყველა განმცხადებლის შესაბამისობა ამ რეგულაციების მოთხოვნებთნ. USAID უფლებას იტოვებს, ნებისმიერ დროს, მთლიანად ან ნაწილობრივ შეწყვიტოს USAID-ის ძლიერი სოფლის პროგრამის გრანტების გაცემის უფლებამოსილებები ან ნებისმიერი მიმდინარე გრანტი.

ნაწილი II. უფლებამოსილება

### **IIA. უფლებამოსილი პირები**

USAID-ის ძლიერი სოფლის პროგრამა გასცემს გრანტებს ბაზრის მონაწილეებზე, რომლებიც საქმიანობას ახორციელებენ გორის, ქარელის, კასპისა და ზუგდიდის მუნიციპალიტეტებში, ან ზემოთ ჩამოთვლილ სამიზნე თემებში:

**სამიზნე თემებისთვის:**

* სასტუმროები, საოჯახო სასტუმროები, რესტორნები და სხვა კვების ობიექტები
* გასტრონომიული ტურიზმის მომსახურების მიმწოდებლები

**სამიზნე მუნიციპალიტეტებისთვის:**

* ტურისტული ღირსშესანიშნაობები (მუზეუმები, გალერიები, ფოლკლორის სახლები, ხელოვნების ცენტრები და ა.შ.)
* ღონისძიებების ორგანიზატორები (ორგანიზაციები, რომლებიც უკვე არიან ან გეგმავენ კულტურული, მუსიკალური და სხვა სახის ღონისძიებების ორგანიზებას, ტურისტების მოზიდვის მიზნით)
* რეკრეაციული (გამაჯანსაღებელი) მომსახურების მიმწოდებლები და ადგილობრივი ტურ-ოპერატორები. ტურიზმის სფეროს ის წარმომადგენლები, რომლებიც მომხმარებლებს სთავაზობენ სხვადასხვა აქტივობებსა და ტურებს, რაც უზრუნველყოფს ტურისტების ხანგრძლივად დარჩენას რეგიონში.

### **IIB. დამატებითი საკვალიფიკაციო მოთხოვნები**

გრანტის მისაღებად, განმცხადებელი უნდა აკმაყოფილებდეს შემდეგ პირობებს:

* უნდა აჩვენოს, რომ გრანტით მიღებული სარგებელი დადებით გავლენას მოახდენს საბაზრო სისტემის სხვა მონაწილეებზე. მათ შორის, ადმინისტრაციული საზღვრის მიმდებარე თემების მოსახლეობაზე.
* ჰქონდეს შესაძლებლობა და უნარი აწარმოოს ბიზნესი მომგებიანად და სტაბილურად შეზღუდული ტექნიკური დახმარების საშუალებით.
* უნდა დაასაბუთოს, რომ მის მიერ შეთავაზებულ მომსახურებაზე/პროდუქტზე ბაზარზე არსებობს მოთხოვნა.
* განმცხადებელი უნდა იყოს კერძო, მოგებაზე ორიენტირებული საქართველოში რეგისტრირებული იურიდიული პირი (შპს, სააქციო საზოგადოება, კოოპერატივი, ინდივიდუალური მეწარმე და ა.შ). უცხო ქვეყნის იურიდიულ პირებზე საგრანტო დაფინანსება არ გაიცემა.
* განმცხადებელი არ უნდა წარმოადგენდეს რომელიმე სამთავრობო ან საჯარო დაწესებულებას.
* განმცხადებელი ვალდებულია, დაიცვას ბიზნესის ეთიკის უმაღლესი სტანდარტები, მათ შორის, საქმიანი ოპერაციებისა და აღრიცხვიანობის გამჭვირვალობა.
* გრანტის მიმღებმა საწარმოებმა უნდა დაიცვან გარემოსდაცვითი სტანდარტები და წარმოადგინონ ინფორმაცია გარემოზე ზემოქმედების პოტენციური რისკებისა და მათი შემცირების ზომების შესახებ. უარყოფითი გარემოსდაცვითი შეფასება შესაძლოა გახდეს განმცხადებლის დისკვალიფიკაციის საფუძველი.
* იყოს უფლებამოსილი, მიიღოს აშშ მთავრობის მიერ გამოყოფილი თანხა და არ იყოს აკრძალული, შეჩერებული ან მასზე არ იყოს შემოთავაზებული ასეთი შეზღუდვა აშშ-ის რომელიმე სკრინინგის მონაცემთა ბაზაში.
* ინფორმირებული იყოს ყველა მოქმედი გადასახადისა და სხვა სამართლებრივი ვალდებულებების შესახებ.
* უზრუნველყოს თანამონაწილეობა, რომელიც მთლიანი პროექტის ღირებულების მინიმუმ 50%-ს შეადგენს.
* შეფასების ეტაპზე დააგროვოს მინიმუმ 70 ქულა, რათა დაექვემდებაროს შემდგომ განხილვას;
* წარმატებით გადალახოს ადგილზე ვიზიტისა და გრანტის გაცემის წინასწარი შეფასების ეტაპები.
* წარადგინოს ყველა სავალდებულო დოკუმენტი საგრანტო კონკურსის ვადის ამოწურვამდე.

USAID-ის ძლიერი სოფლის პროგრამა განიხილავს ყველა განაცხადს, თუმცა უპირატესობა მიენიჭება იმ საგრანტო პროექტებს, რომლებიც გავლენას ახდენენ ბენეფიციართა უფრო დიდ რაოდენობაზე, ყურადღებას ამახვილებენ მოსახლეობის მოწყვლად ჯგუფებზე (მათ შორის ქალებსა და ახალგაზრდებზე) და/ან ქმნიან ახალი, მდგრადი სამუშაო ადგილების მნიშვნელოვან რაოდენობას პოტენციური გრანტის მიმღების შერჩევისას.

### **IIIC. არაუფლებამოსილი განმცხადებლები, საქმიანობები და დაუშვებელი ხარჯები**

არაუფლებამოსილი განმცხადებლები:

* საჯარო დაწესებულებები;
* ორგანიზაცია, რომლის რომელიმე თანამშრომლის ოჯახის წევრი (მეუღლე, შვილი, მშობელი, და ან ძმა) არის CNFA–ის ან USAID–ის თანამშრომელი;
* ორგანიზაციები ან მათი წევრები, რომლებიც ეწევიან ადამიანთა ტრეფიკინგთან დაკავშირებულ ნებისმიერ საქმიანობას;
* ორგანიზაციები ან მათი წევრები, რომლებიც რაიმე სახით თანამშრომლობენ ან აწვდიან რესურსებს ტერორიზმთან ასოცირებულ პირებს ან ორგანიზაციებს;
* ორგანიზაციები, რომელთა საქმიანობა არის აკრძალული, შეჩერებული ან სხვა სახით არ არის უფლებამოსილი, მიიღოს აშშ მთავრობის მიერ გამოყოფილი თანხა.

დაუშვებელია საგრანტო თანხების გამოყენება შემდეგი მიზნებისთვის:

* კერძო და საზეიმო ღონისძიებების, წვეულებების და წარმომადგენლობითი ხარჯები;
* ისეთი აკრძალული საქონლის შესყიდვა USAID-ის ძლიერი სოფლის პროგრამის მხრიდან წინასწარი დადასტურების გარეშე, როგორებიცაა სასოფლო-სამეურნეო მასალები, საავტომობილო საშუალებები, ფარმაცევტული საშუალებები, პესტიციდები, მეორადი დანადგარები ან სასუქები. აღნიშნული საქონლის შესყიდვა საჭიროებს დამატებით ნებართვას USAID-ისგან, რომელიც შესყიდვამდე უნდა იყოს მიღებული. როგორც წესი, განმცხადებელმა არ უნდა მოითხოვოს დაფინანსება ზემოთ აღნიშნული საქონელის შესყიდვისთვის, გარდა იმ შემთხვევისა, თუ საქონელი აუცილებელია გრანტის მიზნების განსახორციელებლად;
* USAID-ის რეგულაციების თანახმად, აკრძალულია საქონლის შესყიდვა, რომელსაც მიეკუთვნება (მაგრამ არ შემოიფარგლება), სამხედრო აღჭურვილობა, სათვალთვალო მოწყობილობა, პოლიციისა და სამართალდამცავი ორგანოების აღჭურვილობა, აბორტისთვის განკუთვნილი ხელსაწყოები და მომსახურება, ამინდზე ზემოქმედების მოწყობილობები, ფუფუნების საგნები და აზარტული თამაშების აღჭურვილობა.
* სამშენებლო სამუშაოები;
* ნებისმიერი შესყიდვა ან აქტივობა, რომელიც არ შეესაბამება USAID-ის ძლიერი სოფლის პროგრამის საგრანტო მიზნებს, რაც გულისხმობს გრანტის მიმღები ორგანიზაციის ხარჯებს, რომლებიც არ არის პირდაპირ დაკავშირებული შემოთავაზებული პროექტის განხორციელებასთან;
* წინა ვალდებულებები და/ან დაუფარავი ვალები;
* ჯარიმები და/ან საურავები;
* ფულადი შემოწირულობები;
* არაპირდაპირი ხარჯები, რომლებიც მოიცავს (მაგრამ არ შემოიფარგლება) ზედნადებ ხარჯებს და დამატებით ანაზღაურებას, გარდა იმ შემთხვევისა, თუ არსებობს დოკუმენტირებული დასაბუთება აუდიტის დასკვნის ან USAID-ის მიერ გამოცემული NICRA-ს სახით; და
* სხვა არა ნებადართული ხარჯები, რომლებიც განსაზღვრულია შესაბამის ხარჯების პრინციპებში.

ნაწილი III. ინფორმაცია განაცხადის წარდგენის შესახებ

### **III.A ინფორმაცია კითხვების წარდგენის შესახებ**

ამ საგრანტო კონკურსთან დაკავშირებული ნებისმიერი შეკითხვის დასმა შესაძლებელია პროგრამის ელექტრონული ფოსტის მისამართზე, [grants@cnfageorgia.org](mailto:grants@cnfageorgia.org) **არა უგვიანეს 2023 წლის 28 თებერვლის 17:00 საათისა (თბილისის დროით).**

კითხვები წარმოდგენილი უნდა იყოს მხოლოდ წერილობით, სატელეფონო ზარების საშუალებით დასმული შეკითხვები არ განიხილება. კითხვები და დამატებითი განმარტებები, ასევე პასუხები, რომლებსაც პროგრამა ჩათვლის, რომ შესაძლებელია სხვა განმცხადებლებისთვისაც საინტერესო იყოს, გამოქვეყნდება USAID-ის ძლიერი სოფლის პროგრამის ფეისბუქის გვერდზე. პროგრამის თანამშრომლებისგან ან ნებისმიერი სხვა პირისგან მიღებული სიტყვიერი ინფორმაცია არ ჩაითვლება ოფიციალურ პასუხად.

**III.B განაცხადის წარდგენის მოთხოვნები**

საგრანტო განაცხადები წარმოდგენილი უნდა იყოს მხოლოდ A დანართში მოცემული საგრანტო განაცხადის ფორმატის შესაბამისად. განაცხადები ყველა საჭირო საბუთსა და თანმხლებ დოკუმენტაციასთან ერთად წარმოდგენილი უნდა იყოს არაუგვიანეს **2023 წლის 23 მარტის, 17:00 საათამდე თბილისის დროით**. განმცხადებლებმა მკაცრად უნდა დაიცვან ამ საგრანტო კონკურსის მოთხოვნები. საგრანტო განაცხადების წარდგენა შესაძლებელია ქართულ ენაზე.

განაცხადები (ყველა დანართისა და დამხმარე დოკუმენტაციის ჩათვლით) წარმოდგენილი უნდა იყოს **მხოლოდ ელექტრონული ფორმით**. ელექტრონული განაცხადები უნდა გაეგზავნოს USAID-ის ძლიერი სოფლის პროგრამის გრანტების მენეჯერს შემდეგი ელ. ფოსტის მისამართზე: [grants@cnfageorgia.org](mailto:grants@cnfageorgia.org). წერილის სათაურის ველში მითითებული უნდა იყოს **RFA No. 002** **და განმცხადებელი ორგანიზაციის დასახელება.** განაცხადები მიიღება მხოლოდ იმ შემთხვევაში, თუ ინფორმაცია წარმოდგენილია RFA-ში განსაზღვრული ფორმატით. საგრანტო განაცხადის პაკეტი უნდა მოიცავდეს შემდეგ დოკუმენტებს:

* განაცხადის ფორმა (დანართი A) და დანართები N1 (განმცხადებლის სერტიფიკატი) და დანართი N2 (ამონაწერი სამეწარმეო რეესტრიდან ([www.napr.gov.ge)](http://www.napr.gov.ge)))

გთხოვთ, მიუთითოთ საგრანტო კონკურსის (RFA) ნომერი ამ საგრანტო კონკურსთან დაკავშირებულ ნებისმიერ მიმოწერაში. მითითებული დროისა და თარიღის შემდეგ მიღებული განაცხადები ჩაითვლება დაგვიანებულად და მათი განხილვა მხოლოდ USAID-ის ძლიერი სოფლის პროგრამის დისკრეციული უფლების შესაბამისად მოხდება. განმცხადებლებმა მკაცრად უნდა დაიცვან საგრანტო კონკურსის ვადები.

ნაწილი IV. ინფორმაცია შეფასების, შერჩევისა და გრანტის გაცემის შესახებ

საგრანტო კონკურსში წარმოდგენილი ყველა განაცხადი შეფასდება შემდეგი კრიტერიუმებს მიხედვით:

|  |  |  |
| --- | --- | --- |
| **კრიტერიუმი** | **აღწერა** | **ქულა** |
| **პროექტის მიზნებთან შესაბამისობა** | | **40** |
|  | პროექტით განსაზღვრული ღონისძიებები არის ლოგიკური და განმარტავს თუ როგორ უმკლავდება განმცხადებელი ტურიზმის სექტორში არსებულ გამოწვევებს. განაცხადში კარგადაა დასაბუთებული ის გზები, რომლითაც განმცხადებელი გეგმავს ტურიზმის ბაზარზე გასვლას პირდაპირ ან ტუროპერატორების საშუალებით. | 20 |
|  | განაცხადში ნათლადაა აღწერილი, როგორ დაუკავშირდება განმცხადებელი ტურიზმის სექტორის სხვა მონაწილეებს. მათ შორის, მათ , ვინც ცხოვრობენ ან საქმიანობს პროგრამის სამიზნე თემებში. | 20 |
| **პროექტის გავლენა** | | **30** |
|  | ახალი სამუშაო ადგილების რაოდენობა | 10 |
|  | გაუმჯობესებული მომსახურების შედეგად გაყიდვების მოსალოდნელი ზრდა | 10 |
|  | გავლენა ქალებისა და ახალგაზრდების ბიზნეს საქმიანობასა და დასაქმებაზე | 10 |
| **განმცხადებლის წარსული გამოცდილება** | | **20** |
|  | განმცხადებელს აქვს საგრანტო განაცხადში წარმოდგენილი მსგავსი საქმიანობის გამოცდილება | 20 |
| **თანამონაწილეობა** | | **10** |
|  | განაცხადში წარმოდგენილი გრანტის მიმღების თანამონაწილეობა და ბიუჯეტი შეესაბამება საგრანტო პროექტის მიზნებს. | 10 |
| **სულ** | | **100** |

განაცხადების წარდგენის შემდეგ, USAID-ის ძლიერი სოფლის პროგრამის გრანტების შერჩევის კომიტეტის წევრები შეაფასებენ განაცხადებს ზემოთ აღნიშნული შერჩევის კრიტერიუმების შესაბამისად. შემდგომ განხილვას ექვემდებარება მხოლოდ ის განაცხადები, რომლებმაც შეფასების შედეგად დააგროვეს არანაკლებ 70 ქულისა. განმცხადებლებს წერილობით ეცნობებათ იმის შესახებ, განაცხადმა წარმატებით გადალახა თუ არა პირველი შესარჩევი ეტაპი.

შეფასების ეტაპის წარმატებით გადალახვის შემდეგ, USAID-ის ძლიერი სოფლის პროგრამა დაუკავშირდება განმცხადებელს, რათა მოხდეს განაცხადის შემდგომი განხილვა. მიუხედავად ამისა, განაცხადის შერჩევა შემდგომი განხილვისთვის არ ნიშნავს, რომ აუცილებლად მოხდება პროექტის დაფინანსება. ეს გადაწყვეტილება ნიშნავს, რომ ამის შემდეგ განმცხადებელთან ერთობლივი მუშაობის შედეგად უნდა მოხდეს ეფექტიანი საგრანტო პროექტის შემუშავება. თუ განხილვის შემდეგ ეტაპზე არ მოხდება ეფექტიანი საგრანტო პროექტის იდენტიფიცირება და ჩამოყალიბება, USAID-ის ძლიერი სოფლის პროგრამა აცნობებს განმცხადებელს, რომ იგი აღარ არის დაინტერესებული ამ საგრანტო პროექტზე მუშაობით. თუმცა, თუ პროექტზე შემდგომი მუშაობის შედეგად ჩამოყალიბდება პროექტის საინტერესო კონცეფცია, USAID-ის ძლიერი სოფლის პროგრამა აცნობებს განმცხადებელს ამ გადაწყვეტილების შესახებ.

განმცხადებლებს, რომლებიც წარმატებით გადალახავენ განხილვის პირველ ეტაპს, ადგილზე ეწვევიან USAID-ის ძლიერი სოფლის პროგრამის თანამშრომლები, პროექტის ადმინისტრაციული და ფინანსური დეტალების ადგილზე განხილვისა და გარემოსდაცვითი შეფასების მიზნით. თუ ამ შეხვედრის შედეგად არ აღმოჩნდება რაიმე მნიშვნელოვანი წინააღმდეგობა, USAID-ის ძლიერი სოფლის პროგრამა გასცემს აუცილებელ ინსტრუქციებს, ტექნიკურ მოთხოვნებს და განმცხადებელს მიაწვდის ინფორმაციას შემდგომი ნაბიჯების შესახებ.

USAID-ის ძლიერი სოფლის პროგრამა გეგმავს, გასცეს ფიქსირებული თანხის გრანტები კვალიფიციურ განმცხადებლებზე, თუმცა, USAID-ის ძლიერი სოფლის პროგრამის შეფასების, ადგილზე ვიზიტის ან გრანტის გაცემის წინასწარი შეფასების ეტაპზე, USAID-ის ძლიერი სოფლის პროგრამამ შესაძლებელია მიიღოს გადაწყვეტილება სხვა სახის საგრანტო მექანიზმის გამოყენების შესახებ, იმ განმცხადებლების შემთხვევაში, რომელთაც ნაკლები ორგანიზაციული შესაძლებლობა და გამოცდილება აქვთ.

ნაწილი V. პირობები

განმცხადებელი უნდა აცნობიერებდეს, რომ განაცხადის წარდგენა არ იძლევა გრანტის მოპოვების გარანტიას; ასევე,  USAID-ის ძლიერი სოფლის პროგრამა არ ანაზღაურებს განაცხადის მომზადებასთან დაკავშირებულ ხარჯებს. USAID-ის ძლიერი სოფლის პროგრამა იტოვებს უფლებას, მიიღოს ან უარყოს განაცხადი, აგრეთვე, გადახედოს, ან შეცვალოს განაცხადში მითითებული პირობები. განმცხადებელი უნდა აცნობიერებდეს, რომ ამ საგრანტო კონკურსის ფარგლებში USAID არ წარმოადგენს მხარეს და ნებისმიერი კომუნიკაცია უნდა განახორციელოს USAID-ის ძლიერი სოფლის პროგრამასთან და არა თავად USAID-თან. გადაწყვეტილებას განაცხადის დაფინანსების შესახებ აპლიკანტი მიიღებს წერილობით.

1. საწარმოს ზომა განისაზღვრება სრულ განაკვეთზე მომუშავე თანამშრომლების რაოდენობით: თანამშრომელთა რაოდენობა მიკრო საწარმოში 1-10 ადამიანს შეადგენს, მცირე საწარმოში - 11-49-ს. [↑](#footnote-ref-1)